**ELŐTERJESZTÉS**

****

**BALATONMÁRIAFÜRDŐ KÖZSÉG**

**ÖNKORMÁNYZAT**

**KÉPVISELŐ-TESTÜLETÉNEK**

**2022. MÁJUS 30-AI RENDKÍVÜLI, NYILVÁNOS ÜLÉSÉRE**

**TÁRGY:**

GALÁCZ GYÖRGY POLGÁRMESTER KÖZTARTOZÁSMENTES ADÓZÓI ÜGYE

ELŐADÓ:

**POJÁK CSABA**

**ALPOLGÁRMESTER**

**Készült:** Balatonmáriafürdő Község Önkormányzati Képviselő-testületének 2022. május 30-ai rendkívüli, nyilvános testületi ülésére

**Tárgy:** Galácz György polgármester köztartozásmentes adózói ügye

**Tisztelt Képviselő-testület!**

2022. április 19-én a NAV Somogy Megyei Adó- és Vámigazgatósága Ügyfélkapcsolati Osztálya írásban értesítést küldött a képviselő-testület részére, mert Galácz György polgármester Urat, 2022. április 10. napjával a köztartozásmentes adózói adatbázisból törölték.

Polgármester Úr kórházi tartózkodása miatt a gépjárműadó határidő után történő befizetése miatt került ki a nyilvántartásból.

Azóta a befizetést teljesítette, és 2022. május 12-én ismételten kérte felvételét a köztartozásmentes adózói adatbázisba.

A KOMA felvételéről 2022. június 10-e utáni állapot ad tájékoztatást, melyről a képviselő-testületet ezt követő ülésen tájékoztatom.

A fentiekre tekintettel a következő döntési javaslatot teszem:

**Határozati javaslat:**

Balatonmáriafürdő Község Önkormányzat Képviselő-testülete megállapítja, hogy Galácz György Vince polgármestert 2022. április 10. napjával a NAV a köztartozásmentes adózói adatbázisból törölte. A polgármester ismételten kérte köztartozásmentes adózói minősítését. A képviselő-testület felkéri az alpolgármestert, hogy a KOMA nyilvántartás adatairól 2022. június 10-ét követő ülésen tájékoztassa a képviselő-testületet a polgármester tekintetében.

**Határidő:** 2022. június 10-ét követő képviselő-testületi ülés

**Felelős:** Mestyán Valéria címzetes főjegyző

Balatonmáriafürdő, 2022. május 25.

Poják Csaba sk.

alpolgármester